Material
sadowe wobrazowe kartki
korbik
Přihot
Wobrazowe kartki wućišćeć, laminěrować abo na sylnišu papjeru zlěpić a wutřihać.
Přewjedźenje
Dźěći sedźa w kruhu. Srjedźa leža sadowe kartki na zemi z motiwom dospody. Kubłarka powěda dźěćom, zo chcedźa dźensa hromadźe na wikach sad nakupować. Praša so dźěći, kotry sad znaja a što móžeš na wikach hewak hišće nakupić. Potom dóstanje jedne dźěćo mały nakupowanski korbik a běži spěšnje zwonka kruha wokoło. Wšě dźěći praja mjeztym zhromadnje hrónčko: La, le, lu, w ruce korbik mam, kiž spěšnje dale dam. Po hrónčku wostanje dźěćo stejo, da korbik tomu dźěsću, kotrež před nim sedźi a namołwi tute: Tanja, wobroć kartku. Wone sydnje so na městno Tanje. Tanja pokaza tamnym dźěćom kartku a sad wótře pomjenuje. Kartku połoži wona do korbika a nowa runda so započina. Jeli je Tanja sad wopak pomjenowała, jej tamne dźěći pomhaja.
Warianta
Nimo sadu hodźi so hra tež z dalšimi zežiwidłami a pječwom, kiž wšědnje wužiwamy, přewjesć, na přikład: chlěb, butra, mloko, marmelada, kołbasa, zelenina atd. Wutřihajće sej k tomu wobrazy z nowinow a zlěpće je na kruty papjerc.
swe_Latn szl_Latn lim_Latn ces_Latn szl_Latn umb_Latn szl_Latn gle_Latn ces_Latn